גילי שריר

גילי שריר (נולדה ב-22 בנובמבר 1999) היא ג'ודוקא ישראלית המתחרה בקטגוריית המשקל של עד 63 ק"ג, זוכת מדליית ארד מאולימפיאדת טוקיו 2020, כחלק מנבחרת ישראל בקטגוריית הנבחרות המעורבות. זוכת מדליית ארד באליפות אירופה (סופיה 2022). נכון לאוגוסט 2021, מדורגת במקום ה-16 בעולם.

ביוגרפיה
שריר נולדה לדנית ודני שריר, המתגוררים במושב מזור. החלה את דרכה בג'ודו בגיל 4 וחצי.

שריר מחזיקה במספר מדליות מתחרויות בינלאומיות לגילאי נוער וצעירים.

2017 
באליפות אירופה לנוער בשנת 2017, אשר נערכה במאריבור, זכתה שריר במדליית כסף. באותה השנה היא גם התחרתה באליפות אירופה עד גיל 23, בעודה בת 17, וזכתה במדליית הארד.

המדליה הראשונה שלה בתחרות בינלאומית לבוגרים, הייתה בטורניר מסוג European Cup בסרייבו, שם זכתה במדליית הארד לאחר ניצחון על פז ליבל הישראלית בקרב על המדליה.

2018 
המדליה הראשונה שלה בתחרות מהסבב העולמי הייתה בגראנד פרי חוחחוט, שם זכתה במדליית הכסף לאחר שניצחה באיפון את ארבעת קרבותיה הראשונים והפסידה בגמר לאיימי נואוצ'י היפנית. באותה שנה גם הגיעה למקום ה-7 באליפות אירופה.

2019 
הגיעה חמישית בתחרויות גראנד סלאם יקטרינבורג, וגרנד פרי מונטריאול, ולמקום ה-9 באליפות העולם.

2021 
באולימפיאדת טוקיו 2020, שריר זכתה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל עד 63 ק"ג, הודחה שריר בסיבוב הראשון כאשר הפסידה לקת'רינה הקר האוסטרלית.

2022 
באליפות אירופה 2022, זכתה שריר במדליית ארד בתחרות האישית בקטגוריית המשקל עד 63 ק"ג, לאחר שירדה לבית הניחומים, ניצחה בו בניקוד זהב ובאיפון בקרב מול כריסטינה קבנה פרס מספרד בגראנד סלאם מונגוליה יוני 2022, זכתה במדליית כסף בקרב מול נאמי נאבקורה מיפן

באליפות העולם 2022 שנערכה בטשקנט, זכתה שריר במדליית ארד עם נבחרת ישראל בתחרות הקבוצתית לאחר ניצחונות על נבחרות אוזבקיסטן, דרום קוריאה והולנד. בתחרות האישית בקטגוריית המשקל עד 63 ק"ג, הודחה שריר בשלב שמינית הגמר לאחר ניצחון אחד והפסד אחד.

בגרנד סלאם אבו דאבי (אוקטובר 2022) זכתה במדליית הארד לאחר שניצחה את איבה אובראן הקרואטית בווזארי בבית הניחומים.

קישורים חיצוניים

הערות שוליים

ג'ודוקא ישראליות
ג'ודוקא ישראלים
ספורטאיות אולימפיות ישראליות
ספורטאים אולימפיים ישראלים
משתתפים ישראלים באולימפיאדת טוקיו (2020)
זוכי מדליית ארד אולימפית מישראל
מדליסטים אולימפיים ישראלים
מדליסטיות אולימפיות ישראליות
ישראליות שנולדו ב-1999
ישראלים שנולדו ב-1999
ג'ודוקא ישראליות באולימפיאדת טוקיו (2020)